Διερεύνηση αποτελεσματικότητας της τοπικής εφαρμογής απευαισθητοποιητικών σκευασμάτων (στο σπίτι και στο ιατρείο) στον έλεγχο της οδοντικής υπερευαισθησίας κατά τη διάρκεια της περιοδοντικής θεραπείας:
Creators: name: Giassin, Nantin Panagiota Nizar (Γιασσίν, Παναγιώτα Νιζάρ Δημητρίου)
Publisher: name: Aristotle University of Thessaloniki
Year: 2014
Subjects: Αργινίνη
Οδοντική υπερευαισθησία
Περιοδοντική θεραπεία
Arginine
Dentin hypersensitivity
Periodontal treatment

description: Σκοπός της παρούσας μελέτης ήταν να διερευνήσει εάν η τοπική εφαρμογή απευαισθητοποιητικών σκευασμάτων που χρησιμοποιήθηκαν στο σπίτι και στο ιατρείο σε ασθενείς που διαγνώστηκαν με χρόνια περιοδοντίτιδα (ΧΠ) συνέβαλε στον έλεγχο της οδοντινικής υπερευαισθησίας (ΟΔΥ) προλαμβάνοντας ή / και θεραπεύοντας τα συμπτώματά της κατά την φάση της μη-χειρουργικής και χειρουργικής περιοδοντικής θεραπείας. Στην μελέτη αυτή συμμετείχαν 74 ασθενείς με ΧΠ οι οποίοι κλήθηκαν εννέα φορές μέσα σε διάστημα 17 εβδομάδων στην Μεταπτυχιακή Κλινική Προληπτικής Οδοντιατρικής, Περιοδοντολογίας και Βιολογίας Εμφυτευμάτων του Α.Π.Θ. Οι ασθενείς κατανεμήθηκαν τυχαία είτε στην πειραματική ομάδα είτε στην ομάδα ελέγχου και υποβλήθηκαν αρχικά σε μη-χειρουργική και στην συνέχεια σε χειρουργική περιοδοντική θεραπεία, σύμφωνα με το θεραπευτικό πρωτόκολλο του Εργαστηρίου. Η πειραματική ομάδα δέχτηκε θεραπεία με την οδοντόκρεμα Colgate Sensitive Pro-Relief (8% αργινίνη, ανθρακικό ασβέστιο και 1450ppm φθορίου) (Colgate-Palmolive Co., New York, NY) για χρήση στο σπίτι σε συνδυασμό με την πάστα στίλβωσης Colgate Sensitive Pro-Relief (8% αργινίνη και ανθρακικό ασβέστιο) (Colgate-Palmolive Co., New York, NY) για επαγγελματική τοπική εφαρμογή στο ιατρείο. Η ομάδα ελέγχου έλαβε την οδοντόκρεμα Colgate Cavity Protection Caries (1450ppm φθορίου) (Colgate-Palmolive Co., New York, NY) σε συνδυασμό με την μη-φθοριούχο πάστα στίλβωσης Nupro-M pumice-based (Dentsply International, York, PA). Στους ασθενείς των δύο ομάδων πραγματοποιήθηκε αντικειμενική αξιολόγηση της ΟΔΥ των δοντιών στο ερέθισμα του κρύου αέρα με την βοήθεια της υδροαεροσύριγγας της οδοντιατρικής μονάδας από τον ίδιο εξεταστή για όλον τον πληθυσμό (κλίμακα Schiff, 0-3). Επιπρόσθετα πραγματοποιήθηκε υποκειμενική αξιολόγηση της δυσφορίας που προκάλεσε το ερέθισμα του αέρα από τον ίδιο τον ασθενή (κλίμακα VAS, 0-10cm). Στην πειραματική ομάδα το απευαισθητοποιητικό έκδοχο εμπόδισε την εμφάνιση ΟΔΥ και διατήρησε τα επίπεδα της κλίμακας Schiff κάτω από τα ανιχνεύσιμα επίπεδα ΟΔΥ(&lt;2 Schiff, &lt;1εκ. VAS) καθόλη την διάρκεια της μελέτης. Τα επίπεδα της κλίμακας VAS βρέθηκαν να είναι σε κάθε επανέλεγχο πιο χαμηλά από αυτά που καταγράφτηκαν στην αφετηρία. Στην ομάδα ελέγχου τα επίπεδα την κλίμακας Schiff και VAS σημείωσαν άνοδο σε όλες τις καταγραφές από την αφετηρία. Οι συγκρίσεις μεταξύ των ομάδων αποκάλυψαν ότι η πειραματική ομάδα παρουσίασε σημαντικά χαμηλότερη ΟΔΥ από την ομάδα ελέγχου όσον αφορά την κλίμακα VAS και Schiff σε όλες τις καταγραφές της ΟΔΥ. Η χρήση της απευαισθητοποιητικής οδοντόκρεμας Colgate Sensitive Pro-Relief (8% αργινίνη, ανθρακικό ασβέστιο και 1450ppm φθορίου) (Colgate-Palmolive Co., New York, NY) σε συνδυασμό με την τοπική επαγγελματική εφαρμογή της πάστας στίλβωσης Colgate Sensitive Pro-Relief (Colgate-Palmolive Co., New York, NY) (8% αργινίνη, ανθρακικό ασβέστιο) μπορεί να προλάβει την εμφάνιση ΟΔΥ σε ασθενείς μετά από μη-χειρουργική περιοδοντική θεραπεία και να διατηρήσει χαμηλά τα επίπεδα ΟΔΥ μετά από την εφαρμογή χειρουργικών περιοδοντικών τεχνικών. Αντιθέτως η χρήση μιας απλής φθοριούχου οδοντόκρεμας όπως η Colgate Cavity Protection Caries (Colgate-Palmolive Co., New York, NY) (1450ppm φθορίου) σε συνδυασμό με μη-φθοριούχο πάστα στίλβωσης Nupro-M pumice-based (Dentsply International, York, PA), βρέθηκε ότι οδηγεί σε επιδείνωση της ΟΔΥ τόσο μετά από μη-χειρουργικές όσο και μετά από χειρουργικές τεχνικές. Τα δεδομένα αυτής της μελέτης υπογραμμίζουν την κλινική σημαντικότητα της χρήσης της τεχνολογίας ProArgin στην πρόληψη ανάπτυξης της ΟΔΥ κατά την διάρκεια της περιοδοντικής θεραπείας.
description: The current study aimed to determine the efficacy of a desensitizing regimen compared to a control in preventing the occurrence and/or alleviating dentin hypersensitivity (DHS) symptoms in chronic periodontitis patients (CPP) that underwent non-surgical (NSPT) and surgical periodontal treatment (SPT). A single-center, double-blind, parallel-group, randomized clinical study on 74 adult CPP assessed DHS before and during the course of non-surgical and surgical periodontal treatment. Subjects were randomized into a test group (n=38) (in-office: Colgate Sensitive Pro-Relief paste containing 8% arginine, calcium carbonate; at-home: Colgate Sensitive Pro-Relief toothpaste containing 8% arginine, calcium carbonate, 1450ppm fluoride), or a control group (n=36) (in-office: Nupro-M pumice-based fluoride-free prophylaxis paste; at-home: Colgate Cavity Protection Caries toothpaste containing 1450ppm fluoride) and were instructed to brush for one minute twice daily with their assigned toothpaste during the home-use period. The examiner applied the assigned paste onto the root surfaces of selected-teeth on two occasions. Following non-surgical treatment, the assigned prophylaxis paste (test or control) was applied for 15sec using a rubber cup at low speed. Before suturing, the assigned prophylaxis paste was applied for 60sec using sterile cotton pellets (ROEKO, size #000, Coltène/Whaledent AG, Switzerland). The air-blast (Schiff Scale, 0-3) and the Visual Analog Scale (VAS, 0-10cm) assessed DHS to air stimulus at selected-teeth over six time-points. In the test group, the desensitizing regimen prevented DHS development and retained air-blast scores under the detection threshold (&lt;2 Schiff, &lt;1cm VAS) throughout the study. VAS scores were lower at each follow-up visit from baseline. In the control group, air-blast and VAS scores exhibited significant increases at all time-points from baseline. The inter-group comparisons revealed that the test group had significantly lower sensitivity than the control group regarding air-blast and VAS scores at each assessment. A regimen comprising an in-office desensitizing paste and an at-home desensitizing fluoride toothpaste prevented DHS development and maintained this beneficial effect over 17-weeks in CPP who underwent non-surgical and surgical periodontal treatment. Current findings highlight the merits of the use of the ProArgin Technology in the prevention of DHS during the course of NSPT and SPT.